מוגלי (דמות)

מוגלי (באנגלית: Mowgli) הוא הדמות הבדיונית הראשית בספרו של רודיארד קיפלינג – "ספר הג'ונגל".

ביוגרפיה 
מוגלי הוא ילד יתום שנשאר לבדו בג'ונגל של הודו בעודו תינוק. הוא ילד פרא מהפארק הלאומי פנץ', במאדהיה פרדש, הודו. משפחת זאבים הודיים מוצאת אותו ולמרות שהם מודעים להיותו "גור אדם", הם מגדלים אותו כאחד משלהם. מוגלי מאושר איתם ועם שאר חבריו, בעלי החיים: באלו הדוב, בגירה הנמר, קא הפיתון ואחרים. הימים חולפים ושיר-קאן, הטיגריס, האכזרי מסית את הזאבים כנגד "גור האדם" באומרו שמוגלי, בהיותו אדם, לעולם לא יהיה אחד מבעלי החיים, והוא יגמול לזאבים רעה תחת טובה. מוגלי מבין שעליו לעזוב את היער ושם פעמיו לכפר של בני אדם, שם הוא לומד לשלוט באש, דבר ששום חיה לא יכולה לעשות. הוא חוזר לג'ונגל והורג את שירחאן.

שם והשראה 
בספר הג'ונגל נאמר שפירוש השם מוגלי הוא "צפרדע", ושהוא קיבל את השם הזה כיוון שלא היה מכוסה פרווה. קיפלינג עצמו אמר מאוחר יותר: "מוגלי הוא שם שהמצאתי. זה לא אומר 'צפרדע' בשום שפה שאני מכיר".

על פי מקורות מסוימים חלק מההשראה של קיפלינג לסיפורו של מוגלי היה תיאורו של  על שישה מקרים בהודו שבהם ילדי פרא גודלו על ידי זאבים.

הופעות נוספות 
מוגלי הופיע בעיבוד האנימציה לספר מבית חברת וולט דיסני שזכה להצלחה רבה וביקורות חיוביות רבות בדיבוב ברוס רייתרמן וכן בסרט ההמשך בשנת 2003 בדיבוב היילי ג'ואל אוסמנט.
דמותו הופיע גם פעמים מועטות בסדרה "גורי הג'ונגל" המהווה פריקוול לעיבוד האנימציה של דיסני.
בסדרת האנימה היפנית "מסיפורי ספר הג'ונגל" ששודרה בארץ בערוץ הטלוויזיה החינוכית.
במחזמר "ספר הג'ונגל" בישראל בשנת 1996 את מוגלי שיחק תום אבני וגיא כנען החליף את אבני במחזמר בשנת 2002.
דמותו מופיעה אף בגרסת הלייב אקשן של חברת דיסני משנת 2016 בבימויו של ג'ון פאברו, את דמותו גילם ניל סתי.
דמותו הופיעה גם בסרט של נטפליקס "מוגלי: אגדת הג'ונגל".

קישורים חיצוניים

הערות שוליים

דמויות טלוויזיוניות
דמויות ספרותיות
דמויות קולנועיות
דיסני: דמויות
דמויות ספר הג'ונגל
ילדי פרא בדיוניים
יתומים בדיוניים
מאומצים בדיוניים